Ftehim

bejn il-Komunità Ewropea u l-Istati Uniti ta' L-Amerika li jġedded il-programm ta' koperazzjoni fl-edukazzjoni għolja u fl-edukazzjoni u l-istħarriġ professjonali

IL-KOMUNITÀ EWROPEA,

bħala parti waħda, u

L-ISTATI UNITI TA' L-AMERIKA,

bħala l-parti l-oħra,

hawnhekk iżjed "il quddiem kollettivament imsejħa" l-Partijiet,

TINNOTA illi d-Dikjarazzjoni Transatlantika addottata mill-Komunità Ewropea u l-Istati Membri tagħha u l-Gvern ta' L-istati Uniti ta' l-Amerika f'Novembru1990 tagħmel referenza speċifika biex isaħħaħ il-koperazzjoni reċiproka f'setturi varji li jolqtu direttament il-benesseri preżenti u futur taċ-ċittadini tagħhom, bħal skambji u proġetti konġunti fl-edukazzjoni u l-kultura, li jinkludu skambji akkademiċi u taż-żgħażagħ;

TIKKONSIDRA illi l-adozzjoni u l-implimentazzjoni tal-Ftehim tal-1995 Bejn il-Komunità Ewropea u l-Istati Uniti ta' l-Amerika li jistabbilixxi programm ta' koperazzjoni fl-edukazzjoni għolja u fl-edukazzjoni u l-istħarriġ vokazzjonali jagħtu effett lill-impenni tad-Dikjarazzjoni Transattlantika u tikkonstitwixxi eżempji ta' koperazzjoni b'suċċess għoli u effettivi, taħt il-profil ta' ġestjoni u ta' spejjeż;

TINNOTA illi l-aġenda Transatlantika ġdida addottata fil-laqgħa tal-UE-US f'Diċembru 1995 f'Madrid tirreferi taħt Azzjoni IV – Il-Binja ta' Ponti matul l-Atlantiku – tal-ftehim tal-KE/US li jistabbilixxi programm ta' koperazzjoni fl-edukazzjoni u l-istħarriġ professjonali bħala katalizzatur potenzali għal spettru wiesà ta' attività innovattivi u kooperattivi ta' benfiċċju dirett għall-istudenti u l-għalliema u tirreferi għall-introduzzjoni ta' teknoloġiji ġodda fil-klassijiet, u torbot stabbilimenti edukattivi fl-Istati Uniti ta' L-Amerika ma' dawk ta' l-Unjoni Ewropea u tinkoraġġixxi t-tagħlim reċiproku tal-lingwa, l-istorja u l-kultura;

TIRRIKONOXXI l-kontribuzjoni kruċjali ta' l-Edukazzjoni u l-istħarriġ għall-iżvilupp tar-riżorsi umani kapaċi biex jipparteċipaw fl-ekonomija globali bbażata fuq l-għerf;

TIRRIKONOXXI illi l-koperazzjoni fl-edukazzjoni u l-istħarriġ professjonali għandhom jgħinu inizjattiva ta' koperazzjoni relevanti oħra bejn il-Komunità Ewropea u l-Istati Uniti ta' l-Amerika;

TINNOTA illi l-Konferenza Transatlantika tal-1997, "Bridging the Atlantic: people to people links" enfasizzat il-potenzjal għall-koperazzjoni bejn il-Komunità Ewropea u l-Istati Uniti ta' l-Amerika fil-qasam ta' l-edukazzjoni mhux formali;

TIRRIKONOXXI l-importanza li tiżgura l-komplimentarità ma' l-inizjattivi relevanti fl-oqsma ta' l-edukazzjoni għolja u l-istħarriġ professjonali minn organizzazzjonijiet internazzjonali attivi f'dawn l-oqsma bħall-OECD, l-Unesco u l-Kunsill ta' l-Ewropa;

TIRRIKONOXXI illi l-partijiet għandhom interess komuni fil-koperazzjoni fl-edukazzjoni għolja u fl-edukazzjoni u l-istħarriġ professjonali ta' bejniethom;

TIPPRETENDI illi tikseb benefiċċju reċiproku minn attivitajiet koperattivi fl-edukazzjoni għolja u fl-edukazzjoni u l-istħarriġ professjonali;

TIRRIKONOXXI l-bżonn li jikber l-aċċess għall-attivitajiet appoġġjati taħt dan il-ftehim, partikolarment dawk l-attivitajiet fis-setturi ta' l-edukazzjoni u l-istħarriġ professjonali; u

XEWQANA illi jistabbilixxu bażi formali għall-koperazzjoni kontinwa fl-edukazzjoni għolja u fl-edukazzjoni u l-istħarriġ professjonali,

FTIEHMU KIF ĠEJ:

Artikolu 1

Għan

Dan il-ftehim iġedded il-programm ta' koperazzjoni fl-edukazzjoni għolja u fl-edukazzjoni u l-istħarriġ professjonali (hawnhekk iżjed 'il quddiem imsejħa "il-programm"), stabbiliti oriġinarjament taħt il-Ftehim tal-1995 bejn il-Komunità Ewropea u l-Istati Uniti ta' l-Amerika li jistabbilixxi programm ta' koperazzjoni fl-edukazzjoni għolja u fl-edukazzjoni u l-istħarriġ professjonali.

Artikolu 2

Definizzjonijiet

Għall-għan ta' dan il-ftehim:

1. "istituzzjoni ta' edukazzjoni għolja" tfisser kull stabbiliment skond il-liġijiet u l-prattiki applikabbli li joffru kwalifiki jew diplomi fil-livell ta' edukazzjoni għolja, bi kwalunkwe isem ikun imsemmi tali stabbiliment;

2. "istituzzjonijiet ta' l-edukazzjoni u l-istħarriġ professjonali" tfisser kull tip ta' korp pubbliku, noffsu pubbliku jew privat, li, irrispettivament mid-deskrizzjoni mogħtija lilu, skond il-liġijiet u l-prattiċi applikabbli, jaħtar jew jorbot l-edukazzjoni u l-istħarriġ professjonali, iktar stħarriġ professjonali, l-istħarriġ jew iż-żamma professjonali ġdida; u

3. "l-istudenti" tfisser dawk il-persuni kollha li jsegwu korsijiet tat-tagħlim jew stħarriġ li huma miżmuma mill-istituzzjonijiet ta' l-edukazzjoni għolja jew l-edukazzjoni u l-istħarriġ professjonali kif mfissra f'dan l-Artikolu.

Artikolu 3

Għanijiet

L-għanijiet ta' dan il-pogramm għandhom ikunu:

1. il-promozzjoni ta' ftehim reċiproku bejn in-nies tal-Komunità Ewropea u l-Istati Uniti ta' l-Amerika li jinkludi għerf iktar wiesa' tal-lingwi, il-kulturi u l-istituzzjonijiet;

2. it-titjib tal-kwalità ta' l-iżvilupp tar-riżorsi umani kemm fil-Komunità Ewropea kif ukoll fl-Istati Uniti ta' l-Amerika, li jinkludu l-akkwist ta' l-abiltajiet rikjesti sabiex jintlaqgħu l-isfidi ta' l-ekonomija dinjija bbażata fuq l-għerf;

3. l-inkorraġġament ta' skjerament innovattiv u sostenibbli ta' attivitajiet koperattivi għall-istudenti fl-edukazzjoni għolja u l-edukazzjoni u l-istħarriġ professjonali bejn ir-reġjuni differenti fil-Komunità Ewropea u l-Istati Uniti ta' l-Amerika li għandhom impatt fit-tul;

4. jtejbu l-kwalità tal-mobilità transattlantika ta' l-istudenti billi jippromwovu t-trasparenza, r-rikonoxximent reċiproku ta' stadji ta' studju u stħarriġ, u, fejn xieraq, kredits li jistgħu jinġarru;

5. l-inkoraġġiment ta' l-iskambju tal-kompetenza fit-tagħlim elettroniku u t-tagħlim wiesa' u fit-tul u l-użu effettiv tagħhom biex iwessgħu l-impatt tal-Programm;

6. il-promozzjoni jew it-tisħiħ ta' sħubiji fl-istituzzjonijet, l-assoċazzjonijiet professjonali, l-awtoritajiet pubbliċi, s-settur privat u assoċjazzjonijet oħra fl-edukazzjoni għolja u l-edukazzjoni u l-istħarriġ professjonali kif xieraq kemm fil-Komunità Ewropea u l-Istati Uniti ta' l-Amerika;

7. it-tisħiħ ta' dimensjoni tal-Komunità Ewropea u l-Istati Uniti ta' l-Amerika fil-koperazzjoni transatlantika fl-edukazzjoni għolja u l-edukazzjoni u l-istħarriġ professjonali; u

8. il-kompliment ta' programmi bilaterali relevanti bejn l-Istati Membri tal-Komunità Ewropea u l-Istati Uniti ta' l-Amerika kif ukoll programmi u inizzjattivi oħra tal-Komunità Ewropea u l-Istati Uniti.

Artikolu 4

Prinċipji

Il-koperazzjoni taħt dan il-Ftehim għandha tkun iggwidata mill-prinċipji li ġejjin:

1. rispett sħiħ għar-responsabbiltajiet ta' l-Istati Membri tal-Komunità Ewropea u l-Istati ta' l-Istai Uniti ta' l-Amerika u l-awtonomjia ta' l-istituzzjonijet ta' l-edukazzjoni għolja u l-edukazzjoni u l-istħarriġ professjonali;

2. il-benefiċċju reċiproku mill-attivitajiet meħuda taħt dan il-Ftehim;

3. id-disposizzjoni effettiva ta' fondi għall-iżvilupp ta' spettru ta' proġetti innovattivi biex jinbnew strutturi u konnessjonijet ġodda, li għandhom l-effett li jimmoltiplikaw mit-tixrid konsistenti u effettiv tar-riżultati, li huma sostenibbli għal żmien twil mingħajr l-appoġġ kontinwu u li, fejn tidħol il-mobilità ta' l-istudent, tipprovdi r-rikonoxximent reċiproku ta' studju u taħriġ u, fejn xieraq, il-ġarr ta' kredits;

4. il-parteċipazzjoni wiesgħa matul l-Istati Membri differenti tal-Komunità Ewropea u l-Istati Uniti ta' l-Amerika;

5. ir-rikonoxximent tad-diversità sħiħa kulturali, soċjali u ekonomika tal-Komunità Ewropea u l-Istai Uniti ta' l-Amerika; u

6. l-għażla ta' proġetti fuq bażi kompettitiva, waqt illi tikkonsidra l-prinċipji msemmija iktar qabel.

Artikolu 5

L-azzjonijiet tal-Programm

Il-Programm għandu jkun immexxi permezz ta' l-azzjonijiet deskritti fl-Anness, li jagħmel parti integrali ta' dan il-Ftehim.

Artikolu 6

Il-Kumitat Konġunt

1. Kumitat Konġunt huwa hawnhekk stabbilit. Għandu jkun magħmul minn numru indaqs ta' rappreżentanti ta' kull Parti.

2. Il-funzjonijiet tal-Kumitat konġunt għandhom ikunu:

(a) ir-reviżjoni ta' l-attivitajiet kooperattivi previsti f'dan il-Ftehim; u

(b) il-provediment ta' rapport annwali lill-partijiet fuq il-livell, l-istatus u l-effettività ta' l-attivitajiet kooperattivi taħt dan il-Ftehim.

3. Il-Kumitat konġunt għandu jiltaqa' mill-inqas kull tieni sena, u l-laqgħat għandhom isiru fil-Komunità Ewropea u l-Istati Uniti ta' l-Amerika alternattivament. Laqgħat oħra jistgħu jsiru kif reċiprokament miftiehem.

4. Deċiżjonijiet tal-Kumitat Konġunt għandhom jintlaħqu b'konsensus. Il-minuti, li jinkludu rekord tad-deċiżjonijiet u l-punti prinċipali, għandhom jittieħdu f'kull laqgħa. Dawn il-minuti għandhom jiġu approvati minn dawk il-persuni magħżula minn kull naħa biex flimkien jippresjedu l-laqgħa, u għandhom, flimkien mar-rapport annwali, jkunu disponibbli għall-uffiċjali xierqa fil-livell Ministerjali ta' kull Parti.

Artikolu 7

Il-kontroll u l-evalwazzjoni.

Il-Programm għandu jkun ikkontrollat u evalwat kif xieraq fuq bażi koperattiva. Dan għandu jħalli, fejn neċessarju, r-reorjentazzjoni ta' l-attivitajiet fid-dawl ta' kwalunkwe bżonn jew opportunità li ssir apparenti waqt li tkun fis-seħħ.

Artikolu 8

Fondi

1. L-attivitajiet taħt dan il-Ftehim għandhom ikunu suġġetti għad-disposizzjoni ta' fondi u għal-liġijiet u r-regolamenti, l-polizi u l-programmi applikabbli tal-Komunità Ewropea u ta' l-Istati Uniti ta' l-Amerika. Il-finanzjament għandu jkun, sal-limitu possibli, fuq il-bażi tal-qbil ġenerali tal-fondi bejn il-partijiet. Il-Partijiet għandhom jippruvaw joffru attivitajiet tal-Programm ta' benefiċċju u skop komparabbli.

2. L-ispejjeż li jintefqu f'isem jew mill-Kumitat Konġunt għandhom ikunu mħallsa mill-Parti ta' min huma responsabbli l-membri. L-ispejjeż, barra minn dawk ta' l-ivjaġġar u l-għejxien, li huma direttament assoċjati mal-laqgħat tal-Kumitat Konġunt, għandhom jiġu mħallsa mill-Parti li qed tilqa' l-laqgħa.

Artikolu 9

Id-dħul tal-persunal

Kull Parti għandha tuża l-ħila tagħha biex tiffaċilita d-dħul u l-ħruġ mit-territorju tal-Parti li qed tilqa' l-laqgħa, tal-persunal, l-istudenti, l-materjal u t-tagħmir tal-Parti l-oħra li huma mqabbda jew użati fl-attivitajiet kooperattivi taħt dan il-Ftehim.

Artikolu 10

Ftehim ieħor

Dan il-ftehim m'għandux ibiddel jew b'xi mod ieħor ikun ta' effet għall-ftehim jew attivitajiet oħra meħuda f'dawn is-setturi bejn kwalunke Stat Membru tal-Komunità Ewropea u l-Istati Uniti ta' l-Amerika.

Artikolu 11

L-applikazzjoni territorjali ta' dan il-Ftehim

Dan il-Ftehim għandu japplika, min-naħa waħda, għat-territorji li għalihom japplika t-Trattat li jitabbilixxi l-Komunità Ewropea u taħt l-istess kondizzjonijet stabbiliti f'dak it-Trattat u, min-naħa l-oħra, lit-territorju ta' l-Istati Uniti ta' l-Amerika.

Artikolu 12

Id-dħul fis-seħħ u t-tmiem

1. Dan il-Ftehim għandu jidħol fis-seħħ fl-1 ta' Jannar 2001 jew fl-ewwel ġurnata tax-xahar wara d-data li l-Partijiet ikunu n-notifikaw lil xulxin bil-miktub li l-ħtiġijiet legali tagħhom għad-dħul fis-seħħ ta' dan il-Ftehim ġew aderiti, tkun liema data tiġi l-aħħar. Dan il-Ftehim ibiddel il-Ftehim tal-1995 bejn il-Komunità Ewropea u l-Istati Uniti ta' l-Amerika li jistabbilixxi programm ta' koperazzjoni fl-edukazzjoni għolja u fl-edukazzjoni u l-istħarriġ professjonali fl-intier tiegħu.

2. Dan il-Ftehim għandu jibqa fis-seħħ għal ħames snin u jista' jiġi estiż jew emendat permezz ta' ftehim reċiproku bil-miktub. L-emendi jew l-estenzjonijet għandhom jidħlu fis-seħħ fl-ewwel ġurnata tax-xahar wara d-data li fiha l-partijiet ikunu nnotifikaw lil xulxin bil-miktub li l-ħtiġijiet għad-dħul fis-seħħ tal-Ftehim li jipprovdu għall-istess emenda jew estenzjoni ġew aderiti.

3. Dan il-Ftehim jista' jintemm fi kwalunkwe ħin miż-żewġ Partijiet b'notifika ta' tnax-il xahar qabel. L-għeluq jew it-terminazzjoni ta' dan il-Ftehim m'għandux jaffettwa l-validità jew it-tul ta' kull arranġament eżistenti magħmul minnu.

Artikolu 13

Dan il-Ftehim huwa mfassal f'kopji fil-lingwa Daniża, Olandiża, Ingliża, Finlandiża, Franċiża, Ġermaniża, Taljana, Portugiża, Spanjola u Svediża, kull waħda minnhom meqjusa bħala awtentika.

EN FE DE LO CUAL, los abajo firmantes, debidamente autorizados, suscriben el presente Acuerdo.TIL BEKRÆFTELSE HERAF har undertegnede behørigt befuldmægtigede underskrevet denne aftale.ZU URKUND DESSEN haben die Unterzeichneten, hierzu gehörig befugten Bevollmächtigten dieses Abkommen unterschrieben.ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.IN WITNESS WHEREOF the undersigned, being duly authorised, have signed the present Agreement.EN FOI DE QUOI, les soussignés, dûment mandatés, ont apposé leur signature au bas du présent accord.IN FEDE DI CHE i sottoscritti, muniti di regolari poteri, hanno firmato il presente accordo.TEN BLIJKE WAARVAN de ondergetekenden, naar behoren gemachtigd, hun handtekening onder deze overeenkomst hebben geplaatst.EM FÉ DO QUE os abaixo assinados, com os devidos poderes para o efeito, apuseram as suas assinaturas no presente Acordo.TÄMÄN VAKUUDEKSI jäljempänä mainitut täysivaltaiset edustajat ovat allekirjoittaneet tämän sopimuksen.TILL BEVIS HÄRPÅ har undertecknade befullmäktigade undertecknat detta avtal.

Hecho en Washington D. C., el dieciocho de diciembre del año dos mil.Udfærdiget i Washington D. C. den attende december to tusind.Geschehen zu Washington D. C. am achtzehnten Dezember zweitausend.Έγινε στην Ουάσιγκτον D. C., στις δέκα οκτώ Δεκεμβρίου δύο χιλιάδες.Done at Washington D. C. on the eighteenth day of December in the year two thousand.Fait à Washington D. C., le dix-huit décembre deux mille.Fatto a Washington D. C., addì diciotto dicembre duemila.Gedaan te Washington D. C., de achttiende december tweeduizend.Feito em Washington D. C., em dezoito de Dezembro de dois mil.Tehty Washington D. C.:ssä kahdeksantenatoista päivänä joulukuuta vuonna kaksituhatta.Som skedde i Washington D. C. den artonde december tjugohundra.

Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar

+++++ TIFF +++++

Por los Estados Unidos de AméricaFor Amerikas Forenede StaterFür die Vereinigten Staaten von AmerikaΓια τις Ηνωμένες Πολιτείες της ΑμερικήςFor the United States of AmericaPour les États-Unis d'AmériquePer gli Stati Uniti d'AmericaVoor de Verenigde Staten van AmerikaPelos Estados Unidos da AméricaAmerikan yhdysvaltojen puolestaPå Amerikas förenta staters vägnar

+++++ TIFF +++++

--------------------------------------------------

L-ANNESS

AZZJONIJIET

AZZJONI 1

Konsorzja tal-proġetti Konġunti Komunità Ewropea/l-Istati Uniti ta' l-Amerika

1. Il-Partijiet għandhom isostnu l-istituzzjonijiet ta' l-edukazzjoni għolja u l-edukazzjoni u l-istħarriġ tal-vokazzjoni li jagħmlu parti mill-konsorzju konġunt KE/US bl-għan li jintrabat fi proġetti konġunti fis-setturi ta' l-edukazzjoni għolja u l-edukazzjoni u l-istħarriġ tal-vokazzjoni. Il-Komunità Ewropea għandha tagħti appoġġ għall-użu tal-partijiet fil-konsorzju tal-Komunità Ewropea; l-Istati Uniti ta' l-Amerika għandha tagħti appoġġ lill-partijiet fil-konsorzju ta' l-Istati Uniti.

2. Kull konsorzju konġunt għandu jkollu minimu ta' tliet imsieħba attivi minn kull naħa minn ta' l-inqas tliet Stati Membri differenti tal-Komunità Ewropea u tliet Stati differenti mill-Istati Uniti ta' l-Amerika.

3. Kull konsorzju konġunt għandu, bħala regola, jinvolvi l-mobilità transattlantika ta' l-istudenti, bl-għan ta' ugwaljanza fiċ-ċirkolar f'kull direzzjoni, u għanda tkun prevista preparazzjoni adegwata fil-lingwa u l-kultura.

4. L-attivitajiet koperattivi strutturali ta' konsorzju għandhom ikunu sostenuti minn fondi għal perjodu massimu ta' tliet snin. L-attivitajiet preparatorji jew ta' l-iżvilupp ta' proġetti jistgħu jkunu sostenuti sa żmien sena.

5. L-awtoritajiet xierqa fuq kull naħa għandhom jiftehmu fuq is-suġġetti eliġibbli għall-konsorzja konġunti tal-KE/US.

6. L-attivitajiet tal-proġetti eliġibbli għal appoġġ jistgħu jinkludu:

(a) l-attivitajiet preparatorji jew ta' żvilupp għall-proġett;

(b) l-iżvilupp ta' oqfsa organizzattivi għall-mobilità ta' l-istudenti, li jinkludu l-pjazzament tax-xogħol, li jipprovdu preparazzjoni ta' lingwa adegwata u r-rikonoxximent sħiħ minn istituzzjonijiet msieħba;

(ċ) skambji strutturati ta' studenti, għalliema, amministraturi u speċjalisti oħra relevanti;

(d) l-iżvilupp konġunt u t-tixrid ta' kurricula, li jinkludu materji, metodi u moduli tat-tagħlim;

(e) l-iżvilupp konġunt u t-tixrid ta' metodoloġiji ġodda fl-edukazzjoni għolja u fl-edukazzjoni u l-istħarriġ professjonali, li jinkludi l-użu ta' teknoloġiji ta' informazzjoni u komunikazzjoni, t-tagħlim elettroniku, u t-tagħlim miftuħ u mill-bogħod;

(f) programmi qsar u intensivi ta' għall-minimu ta' tlett ġimgħat, sakemm huma parti integrali tal-programm ta' studju jew ta' taħriġ;

(g) l-assenjazzjoni tat-tagħlim f'istituzzjoni transatlantika msieħba li jsostnu l-iżvilupp tal-kurrikulum tal-proġett; u

(h) proġetti oħra innovattivi li għandhom l-għan li jtejbu l-kwalità tal-koperazzjoni transatlantika fl-edukazzjoni għolja u fl-edukazzjoni u l-istħarriġ professjonali u jilħqu għall-inqas wieħed mill-objettivi speċifikċi fl-Artikolu 3 ta' dan il-Ftehim.

AZZJONI 2

Il-programm ta' Fulbright/l-Unjoni Ewropea

Il-Partijiet għandhom jipprovdu boroż ta' studju għall-istudju ta', u r-riċerka fuq u t-tagħlim dwar, il-kwistjonijiet ta' l-Unjoni Ewropea u r-relazzjonijiet bejn l-KE/US. Għotjiet għandhom ikunu pprovduti taħt il-programm ta' Fulbright/l-Unjoni Ewropea.

AZZJONI 3

Attivitajiet Kumplimentari

Il-Partijiet jistgħu jsostnu numru limitat ta' attivitajiet kumplimentari skond l-għanijiet tal-ftehim, li jinkludu skambji ta' esperjanza jew formi oħra ta' azzjoni konġunta fis-setturi ta' l-edukazzjoni u l-istħarriġ.

PROGRAMM TA' AMMINISTRAZZJONI

L-Amministrazzjoni ta' l-Azzjonijiet għandha tkun implimentata mill-uffiċjali kompetenti ta' kull Parti. Dawn il-kompiti jistgħu jinkludu:

1. t-teħid ta' deċiżjonijiet fuq ir-regoli u l-proċeduri għall-preżentazzjoni ta' proposti li jinkludu l-preparazzjoni ta' set komuni ta' linji ta' gwida għal min japplika;

2. l-istabbiliment ta' kalendarju għall-pubblikazzjoni ta' sejħiet għall-proposti, s-sottomissjoni u l-għażla tal-proposti;

3. l-provediment ta' informazzjoni fuq il-Programm u l-implimentazzjoni tiegħu;

4. l-ħatra ta' konsulenti u esperti akkademiċi;

5. tagħti parir lill-awtoritajiet xierqa ta' kull Parti għal-liema proġetti għandha tiffinanzja;

6. tipprovdi amministrazzjoni finanzjarja; u

7. tippromwovi approċċ ta' koperazzjoni għall-kontroll u l-evalwazzjoni tal-programm.

MIŻURI TA' SOSTENN TEKNIKU

Taħt il-Programm preżenti, il-fondi jistgħu jintużaw għax-xiri tas-servizzi neċessarji għall-implimentazzjoni tal-Progamm. Partikolarment, il-Partijiet jistgħu jkollhom aċċess għal esperti; jistgħu jorganiżżaw seminars; colloquia jew laqgħat oħra li jistgħu jiffaċilitaw l-implimentazzjoni tal-Programm; u jistgħu jagħmlu attivitajiet ta' evalwazzjoni, informazzjoni, pubblikazzjoni u ta' tixrid.

--------------------------------------------------